বেশ কয়েক বছর ধরে বলিউডের বহু পরিচালক ফেলুদা হিন্দিতে তৈরি করার ইচ্ছেপ্রকাশ করেছেন। বিশেষত সোনার কেল্লা। প্রদীপ সরকারের সঙ্গে যোগাযোগ করা হলে তিনি বলেন, ‘হ্যাঁ, এটা সত্যি। সোনার কেল্লা-র হিন্দি কপিরাইট আমি কিনেছি। আমার ছবিটা এই ছবির অনুকরণে তৈরি হবে। শুধুমাত্র সোনার কেল্লার কপিরাইটই কিনেছি। ফেলুদা সিরিজের অন্য কোনও গল্পের রাইট আমার কাছে নেই। একদম আলাদ কিছু তৈরি করার চিন্তাভাবনা রয়েছে। চিত্রনাট্য তৈরি হলে সন্দীপ রায়ের সঙ্গে এ নিয়ে আলোচনা করব।’